Es crea la figura protocol·lària de l'ambaixada de la donació d'òrgans i teixits humans per a trasplantament, concebuda per ser assignada a persones que pel seu exemple i experiència, o bé pel seu lideratge i compromís social, generen un impacte positiu a la societat capaç de repercutir en la donació.
Éric Abidal és idoni per iniciar aquest projecte.
Els compromisos es limiten a la concertació d'accions públiques en el marc de la promoció de la donació, sense la generació de drets o obligacions econòmiques.
S'estableix una col·laboració en l'àmbit de la cooperació educativa entre el CatSalut, el centre educatiu i l'alumne designat per aquest centre per participar en el programa de pràctiques.
El conveni regula les condicions generals, en el ben entès que no s'hi contemplen compromisos econòmics i la cobertura assistencial de l'alumne es regeix per l'assegurança escolar.
D'acord amb el conveni de 23 de desembre de 2014, les entitats ocupants de l'edifici del centre de salut Isabel Roig-Casernes Sant Andreu van establir les bases per a la posada en funcionament de la totalitat dels serveis que s'hi ubiquen.
S'hi inclouen les normes de comunitat i de repartiment de despeses que han de regir la utilització de l'immoble per la pluralitat d'entitats proveïdores, segons les superfícies i els coeficients de ponderació per intensitat d'ús respectius.
Es va subscriure amb una vigència fins a 31 de desembre de 2014, preveient-se'n la pròrroga de forma expressa d'any en any, fins a un màxim de 10, tret que es doni alguna de les causes de resolució sobrevinguda o bé en cas de dissolució de la situació de comunitat.
El present document es limita a disposar la pròrroga entre les parts per al 2016.
El CatSalut es compromet a efectuar una aportació de capital a favor del consorci públic CSMS amb càrrec al seu pressupost de 2016 per un import de 2.000.000 d'euros, destinada íntegrament a l'amortització de capital de dues operacions financeres (préstecs Generalitat ICO 1 i ICO 2), amb l'objectiu de facilitar les condicions per assolir el seu equilibri econòmic-financer.
El CatSalut es compromet a efectuar una aportació de capital a favor del consorci públic CSM amb càrrec al seu pressupost de 2016 per un import de 2.899.800 euros, destinada a fer front al pagament de l'amortització de capital del crèdit formalitzat pel CSM amb la Generalitat per tal de liquidar el deute pendent generat pel concepte FLA 2013.
Es regulen les condicions per a la realització de pràctiques segons el model establert pel Departament d'Ensenyament.
S'estableix el període de les pràctiques (del 23 de maig al 17 de juny).
No es preveu cap compromís amb contingut econòmic.
L'aliança estratègica s'estableix amb l'objectiu d'abastar actuacions relacionades amb l'activitat assistencial, la formació, la docència i la recerca.
Se'n preveu el desplegament mitjançant la subscripció de convenis específics i l'adscripció del personal que resulti necessari per a la seva execució segons les condicions fixades al propi conveni, que passen pel manteniment de la vinculació orgànica i el respecte als respectius règims jurídics.
S'estableixen les condicions generals de realització de les pràctiques des del punt de vista de concebre's com una activitat de naturalesa formativa destinada a complementar els coneixements acadèmics dels estudiants.
La concreció per a cada activitat es preveu a través de la subscripció dels corresponents convenis específics (amb la identificació de l'alumne, el projecte formatiu, lloc de realització, etc.).
S'inclou l'abast de l'assegurança escolar, el reconeixement derivat de les pràctiques i els drets i deures d'estudiants i tutors.
En data 2 de gener de 2013 el CatSalut, la Universitat Autònoma de Barcelona, la Universitat de Barcelona i la Universitat Internacional de Catalunya van formalitzar un marc d'actuació interuniversitària destinat a promoure la realització de pràctiques d'estudiants en ciències de la salut en l'àmbit de la gestió de trasplantaments.
La subscripció del present conveni concreta la implementació del projecte per al 2015 i el finançament de les beques destinades a fomentar la preparació de futurs professionals amb una visió real dels problemes en aquesta matèria i les seves interrelacions.
Amb aquest objecte el conveni preveu l'atorgament d'una subvenció a l'Acadèmia per un import de 90.713,00 euros a càrrec del pressupost del CatSalut per al 2016 que s'ha de destinar íntegrament al finançament del programa de pràctiques.
L'Acadèmia es compromet a dur a terme la convocatòria de vuit beques entre els estudiants de medicina de les universitats participants en virtut del conveni de 2 de gener de 2013 amb criteris de selecció basats en el mèrit i la capacitació i segons una fórmula de difusió amb participació de l'AECS.
Els estudiants realitzaran les pràctiques sota la coordinació de l'OCATT en funció dels objectius per al 2016.
Es regulen igualment el règim general de les pràctiques, el règim de les beques i el règim de la subvenció.
L'objectiu del projecte és mantenir els dispositius assistencials actuals en funcionament dins el sistema públic de salut en termes de viabilitat i sostenibilitat.
Per això es planteja la reorganització corporativa d'ambdues entitats (transformació del CSAP i integració del CSG amb la fusió dels seus recursos).
En paral·lel es persegueix garantir la qualitat de l'oferta sanitària.
Es preveu, doncs, la continuïtat de l'activitat assistencial del CSAP i el CSG i del seu personal.
S'afegeix la previsió d'una successió universal en drets i obligacions i d'altres compromisos tècnics.
Es constitueix una comissió de treball encarregada de proposar el projecte d'integració, els Estatuts de la nova entitat, el conveni regulador del procés d'integració i fusió i l'establiment del calendari d'actuacions.
Aquest Protocol s'estableix explícitament com un instrument destinat a ordenar un marc de col·laboració preliminar en funció d'un interès social compartit i no genera per sí mateix drets i obligacions, preveient la seva substitució, si l'evolució de les condicions materials i la negociació ho aconsellessin, per un conveni regulador.
Les parts pacten mesures de col·laboració institucional en el marc d'influència propi del COMT per activar projectes formatius d'interès compartit.
S'estableix la mecànica per al seu desenvolupament, si escau a través de la subscripció de convenis específics que, en cas que comportin compromisos econòmics, han de subjectar-se al previ compliment de la normativa aplicable en matèria de finançament i contractació públiques.
Ambdues parts es comprometen a formalitzar una pròrroga de les pòlisses subscrites amb el quadre de coassegurances integrat per les empreses Zurich Insurance PCL, Sucursal España i SegurCaixa Adeslas, S.A, de Seguros y Reaseguros per a la cobertura de responsabilitat civil i patrimonial del col·lectiu mèdic i del Departament de Salut, el CatSalut, l'ICS i els centres, serveis i establiments que presten serveis a càrrec del CatSalut mitjançant conveni o contracte.
La finalització de les pòlisses contractades en virtut de la col·laboració entre ambdues institucions s'estableix per al 30 de juny de 2016, però s'hi preveu la possibilitat de pròrroga per un any.
El conveni estableix una sistemàtica de col·laboració amb la Fundació destinada a facilitar la introducció de canvis estructurals en la prestació farmacèutica per tal de promoure una incorporació pautada i tutelada de nous medicaments que en maximitzin el valor social i corresponsabilitzin el sector industrial des de criteris de sostenibilitat.
En aquest sentit, es pretén sumar l'expertesa de l'Hospital de la Santa Creu i Sant Pau per a la posada en marxa d'aquestes noves estratègies en fase de prova pilot, de manera que pugui servir de model a la resta de dispositius del sector públic.
El conveni regula els àmbits de col·laboració i l'equip de treball, contemplant la reassignació funcional de treballadors amb caràcter voluntari per al seu desenvolupament, de conformitat amb la normativa aplicable.
El conveni no preveu compromisos econòmics exigibles entre les parts.
S'estableix un conveni de cooperació educativa en les condicions estandarditzades d'aquest tipus de projecte (identificació del règim jurídic, compromís de nomenament de tutors, règim d'assegurança escolar per als estudiants participants, etc.).
El conveni es complementa amb la formalització de dos projectes formatius, que subscriuen a la seva empara els estudiants de la UB participants, a més de la pròpia UB –a través de la Facultat de farmàcia- i el CatSalut, també en data 16 de febrer de 2016.
Els projectes, entre d'altres continguts, estableixen la descripció de les tasques assignades i la resta de condicions de les pràctiques (període, horari, identificació dels tutors, etc.).
Els estudiants també signen un compromís personal de confidencialitat.
Ni el conveni ni els projectes formatius estableixen compromisos econòmics atribuïbles a cap de les parts.
Atesa l'evolució satisfactòria del projecte en fase d'avaluació de la prova pilot i d'estudi de la seva extensió a d'altres àrees terapèutiques, ambdues parts acorden prorrogar la seva relació amb l'ampliació del pla de treball.
El seu objectiu és seguir avançant en l'extensió i consolidació del model d'EPR a nivell sistèmic i, amb aquesta finalitat, fixen les condicions de treball (identificació dels plans d'actuació prioritaris i elaboració de la proposta d'implantació d'EPR).
El finançament s'assumeix exclusivament a càrrec de Roche i es mantenen la resta de condicions de col·laboració inicials.
S'estableix un marc general de col·laboració entre ambdues parts destinat a permetre la participació de professionals del CatSalut en futures activitats formatives d'interès mutu en matèria de farmàcia i medicament, sota finançament de Daiichi.
A aquests efectes es regulen els circuits per facilitar-ho (via convenis específics de desplegament) sota criteris objectius que permetin vetllar per les necessitats públiques, equiparables als utilitzats amb la resta del sector sense exclusions ni limitacions a d'altres col·laboracions, i en termes de plena voluntarietat.
No comporta obligacions econòmiques a càrrec del CatSalut i es contempla explícitament que de la seva subscripció no se'n deriva cap avantatge en les relacions de l'empresa amb el CatSalut fora de l'àmbit estricte de la col·laboració.
Mitjançant aquest acord s'actualitzen per al 2016 els annexos del conveni de 2003 amb l'objecte que els beneficiaris d'aquestes entitats mutualistes puguin ser tractats per l'ICS en aquelles zones rurals on no disposin de dispositius assistencials, amb la corresponent compensació econòmica.
El conveni identifica les dades de l'entitat cedent (CatSalut) les del cessionari (empresa pública BST), estableix la finalitat de la cessió en el marc de la gestió sanitària per part de l'Administració, el fitxer implicat i d'altres característiques tècniques.
Es regulen igualment les condicions de la cessió i el compromís d'aplicar les mesures de seguretat necessàries.
El conveni no preveu compromisos de contingut econòmic entre les parts.
El CatSalut atorga una aportació de capital per un import d'1.587.881,20 euros destinada a fer front a l'amortització de capital de dues operacions financeres subscrites pel CSM.
L'import es contempla a la partida nominativa del pressupost de despeses del CatSalut.
El conveni recull igualment les condicions de justificació.
La FEM, que presta serveis d'atenció de dia sociosanitària i el programa d'integració assistencial a l'Hospital Arnau de Vilanova de Lleida, assumeix al seu càrrec la inversió i despeses derivades de l'adequació de la segona planta del citat CAP per traslladar-hi el desenvolupament d'aquesta activitat.
Es tracta d'espais en construcció propietat del CatSalut.
Les estipulacions regulen la coherència funcional de les obres i la FEM accepta els criteris del CatSalut per organitzar la coexistència en el mateix immoble de diverses entitats proveïdores de serveis de cobertura pública.
La utilització dels espais per part de la FEM resta vinculada a la vigència de l'encàrrec dels serveis per part del CatSalut.
El conveni regula les condicions de participació d'estudiants matriculats a la Universitat de Lleida en programes de pràctiques a l'ASPCAT, l'ICAM i el CatSalut, amb l'objectiu compartit d'augmentar la seva comprensió de la cultura sanitària i industrial en el camp de la salut.
Es reconeix que tant el Departament de Salut com el CatSalut resten exempts d'efectuar cap tipus de compensació econòmica en virtut d'aquesta col·laboració.
S'estableix en Annex el model d'acord de pràctiques, la subscripció del qual es preveu per part d'un/a coordinador/a en representació d'ASPCAT, ICAM i CatSalut, un/a professor/a coordinador/a en representació de la UdL i l'estudiant.
El conveni regula les condicions tècniques d'ús per part del CatSalut dels serveis en l'àmbit de la geocodificació (servei web i aplicació informàtica d'escriptori de geocodificació massiva) que ha desenvolupat ICGC, entitat de dret públic a la qual, entre d'altres funcions, correspon la infraestructura de dades espacials a Catalunya.
No s'estableix cap contraprestació econòmica a càrrec del CatSalut i es reconeix que els serveis i diferents aplicacions objecte de cessió són propietat exclusiva d'ICGC.
Les actuals relacions entre el CatSalut i MUTUAM, distribuïdes per àmbits geogràfics, s'estableixen a través de clàusules addicionals al conveni de 1988 (l'última en el moment de la resolució, de 16 de juliol de 2014).
La influència de noves variables en la prestació assistencial (disminució gradual d'activitat i l'aplicació d'un model de base territorial poc adequat per a la distinció de col·lectius en funció de definicions subjectives pel CatSalut), aconsella la denúncia parcial del conveni, exclusivament pel que fa a l'àmbit territorial del municipi de Barcelona.
Malgrat l'instrument jurídic sigui una resolució, es considera que la seva vinculació directa als efectes d'un conveni recomanen sotmetre la mesura a coneixement i si escau ratificació del Consell.
El conveni regula les característiques i desenvolupament del programa, que es concep i s'orienta des del punt de vista de sistema d'informació bàsic per a la gestió exhaustiva de la prestació farmacèutica, la prescripció i dispensació de medicaments i la interoperabilitat entre comunitats autònomes.
El CatSalut n'assumeix el lideratge a través de la seva Gerència de Farmàcia i del Medicament mentre que a la Fundació TicSalut li'n correspon el desenvolupament executiu.
El conveni no comporta el reconeixement d'obligacions de contingut econòmic.
La Fundació TicSalut reconeix la disponibilitat de 55.000 euros transferits pel Departament de Salut per a destintar-los a aquest projecte derivats dels fons finalistes aportats pel Ministeri de Sanitat i Política Social.
Es regulen les condicions generals per permetre el finançament per part de Novartis de projectes d'activitats formatives amb participació de personal del CatSalut en matèria de farmàcia i medicaments, sota criteris de transparència, mèrit i objectivitat, de tal manera que es conciliïn els interessos del sector privat en la renovació del coneixement i els del CatSalut en el sentit que s'assoleixi en benefici del sistema públic de salut.
S'estableix un mecanisme estàndard per implementar qualsevol projecte formatiu concret d'interès mutu que, després del procés de valoració, s'haurà de formalitzar a través d'un protocol específic amb aquest objecte.
El règim de col·laboració és obert, no excloent i no comporta l'atribució de cap posició d'avantatge en cap extrem.
El conveni no recull compromisos de contingut econòmic.
S'acorda efectuar una transferència al SABS per un import de 304.452,45 euros amb càrrec al pressupost del CatSalut per al 2015 en virtut del compromís, que es desprèn del conveni de 7 d'abril de 2006 i el contingut de la reunió de la Comissió mixta de seguiment de transferències de competències de la Generalitat al Conselh de 27 de març de 2015 prevista al Decret 354/2001.
Es reconeix la revisió del finançament en funció de l'increment de la complexitat de casuística atesa per l'Espitau Val d'Aran i s'estableix la repercussió anual de noves accions en pròtesis quirúrgiques i medicació oncològica de dispensació ambulatòria, concretant-se en la citada transferència.
S'estén el projecte de col·laboració acordat fins el 31 de desembre de 2015 amb el manteniment de les mateixes condicions.
Es constata que el conveni s'ha desenvolupat amb èxit i les parts estan interessades a estendre'l per avaluar la prova pilot i estudiar-ne l'extensió a d'altres centres i àrees terapèutiques.
El CatSalut confirma l'interès i no assumeix cap obligació de contingut econòmic en virtut d'aquesta pròrroga.
L'empresa pública SEM té encarregada pel CatSalut la gestió, la coordinació, el control i el seguiment del servei del transport sanitari en el sistema públic de salut.
En aquest escenari SEM va promoure un procediment de contractació pública del transport sanitari a Catalunya amb subjecció al TRLCSP.
Sens perjudici d'això, la prestació dels serveis a la ciutadania requereix complementar l'activitat del transport amb un àmbit funcional assistencial a través dels centres hospitalaris de cobertura pública del territori (integrats al SISCAT), entre ells l'Hospital Comarcal de Sant Bernabé.
Aquest conveni regula la coordinació dels dispositius hospitalaris amb el SEM per a la prestació de serveis assistencials d'emergència i trasllats assistits i l'adscripció al servei d'una unitat de suport vital avançat ubicada a l'Hospital, que té la qualificació de serveis assistencials d'àmbit hospitalari.
S'estableixen les directrius de la prestació dels serveis per part de l'Hospital, els recursos necessaris per al dispositiu i la compensació econòmica anual a càrrec de SEM (613.371,36 euros), entre d'altres disposicions.
Es regulen les condicions d'utilització de l'Hospital per part de la Fundació, sempre que la destinació sigui la gestió i prestació de serveis sanitaris per compte del CatSalut, que té encarregada en virtut dels convenis amb aquest objecte d'1 de gener de 2012, tant en atenció especialitzada com en salut mental.
La Fundació, que ha canviat de denominació i ha reestructurat el Patronat conservant una participació minoritària del Departament de Salut, comptava amb l'autorització de la utilització dels mateixos espais segons conveni de 17 de setembre de 2009.
La Fundació, en concepte de la citada utilització, es compromet al pagament d'un cànon amb periodicitat anual de 281.586,50 euros i li correspon al seu càrrec la conservació i manteniment integral de l'edifici i instal·lacions hospitalàries.